ข่าวประชาสัมพันธ์

**APAC Tower ร่วมกับ SCG ตอกย้ำความสำเร็จคว้ารางวัล fitwel Best in Building Health 2025   
สาขา the highest scoring design for a Multi-Tenant Base Building และ Highest Scoring Design Project**



**APAC Tower** โครงการมิกซ์ยูสระดับพรีเมียมในย่านสุขุมวิท-มิดทาวน์ กรุงเทพฯ ได้รับรางวัลเกียรติยศระดับนานาชาติ “**Best in Building Health ประจำปี 2024**” จาก **Fitwel** ซึ่งเป็นมาตรฐานรับรองอาคารด้านสุขภาวะชั้นนำของโลก โดยได้รับการจัดอันดับสูงสุดใน 2 สาขา ได้แก่ **The Highest Scoring Design for a Multi-Tenant Base Building และ The Highest Scoring Design Project** รางวัลดังกล่าวสะท้อนถึงความมุ่งมั่นของ APAC Tower ในการออกแบบและบริหารจัดการอาคารที่คำนึงถึงสุขภาพและความเป็นอยู่ที่ดีของผู้ใช้อาคารอย่างแท้จริง

อาคาร APAC Tower ถือเป็นอาคารสำนักงานเกรด A+ แห่งแรกในย่านศูนย์กลางธุรกิจของกรุงเทพฯ ที่ได้รับการรับรอง **Fitwel ระดับสูงสุดที่ ระดับ 3 ดาว** โดยมีจุดเด่นด้านการเชื่อมต่อโดยตรงกับสถานีรถไฟฟ้าเอกมัย ส่งเสริมการเดินทางอย่างมีพลัง ภายในอาคารติดตั้งระบบกรองอากาศประสิทธิภาพสูง **MERV 14** ที่ช่วยลดฝุ่นละออง PM 2.5 พร้อมทั้งออกแบบพื้นที่ภายในได้รับการออกแบบอย่างมีหลักการ เพื่อสนับสนุนพฤติกรรมการเคลื่อนไหวและส่งเสริมความสัมพันธ์ทางสังคมของผู้ใช้อาคารตลอดช่วงเวลาการใช้งาน

ความสำเร็จในครั้งนี้ได้รับการสนับสนุนจาก **SCG Building & Living Care Consulting** ซึ่งเป็นที่ปรึกษาด้านสุขภาวะอาคารอย่างใกล้ชิด พร้อมบทบาทสำคัญในการวางกลยุทธ์ให้เป็นไปตามแนวทางของ Fitwel โดย SCG ยังเป็นผู้ให้บริการ **LEED Proven Provider** รายเดียวในประเทศไทยที่ได้รับการรับรองจาก U.S. Green Building Council การให้คำปรึกษาครอบคลุมทั้งด้านคุณภาพสิ่งแวดล้อมภายในอาคาร การใช้พลังงานและน้ำอย่างมีประสิทธิภาพ ตลอดจนการเลือกใช้วัสดุที่เป็นมิตรต่อสิ่งแวดล้อม

“ความร่วมมือกับ SCG Building & Living Care Consulting ถือเป็นกุญแจสำคัญที่ช่วยให้เราสามารถขับเคลื่อนวิสัยทัศน์ในการพัฒนาอาคารสำนักงานที่ใส่ใจทั้งสุขภาวะของผู้อยู่อาศัยและความยั่งยืนได้อย่างเป็นรูปธรรม” **คุณยอดพล อัครพันธุ์ Associate Director และคุณสิรินทร์ อัครพันธุ์ Executive Director บริษัท เอแพค แลนด์ จำกัด** กล่าว   
“การได้รับรางวัล Best in Building Health ถึง 2 สาขาจาก Fitwel เป็นหลักฐานสำคัญที่สะท้อนถึงความตั้งใจของเราในการสร้างสภาพแวดล้อมที่ดีต่อผู้อยู่อาศัยและสังคมโดยรวม”

“APAC Tower ได้กำหนดนิยามใหม่ของความเป็นเลิศในระดับสากล ด้วยคะแนนสูงสุดในหมวด The Highest Scoring Design for a Multi-Tenant Base Building แสดงให้เห็นถึงวิสัยทัศน์ในการส่งเสริมสุขภาวะของผู้ใช้อาคารอย่างแท้จริง เราขอแสดงความยินดีกับบริษัท APAC LAND และ SCG Building & Living Care Consulting ในความสำเร็จครั้งนี้” **— โจแอนนา แฟรงค์ ประธานและซีอีโอ Center for Active Design และ Active Design Advisors, Inc. (Adai) ผู้ดำเนินการระบบรับรอง Fitwel**

การได้รับรางวัลจาก Fitwel ของ APAC Tower ที่ให้ความใส่ใจต่อสุขภาวะของผู้ใช้อาคาร แต่ยังเป็นต้นแบบที่สร้างมาตรฐานใหม่สำหรับโครงการในอนาคตที่ต้องการผสานแนวคิดด้านสุขภาพและความยั่งยืนเข้าไว้ในการออกแบบ

----------------------------------------------------------------------------------------------------------------------------------------------------  
**เกี่ยวกับ SCG Building and Living Care Consulting**

บริษัทที่ปรึกษาด้านการออกแบบอาคารและวิศวกรรมอาคารเพื่อความยั่งยืน ด้วยประสบการณ์กว่า 10 ปี และผลงานกว่า 200 โครงการที่ได้รับการรับรอง บริษัทให้บริการด้านการขอรับรองมาตรฐานอาคาร เช่น LEED, EDGE, TREES, Fitwel และ WELL การปรับปรุงประสิทธิภาพพลังงานอาคาร ออกแบบอาคารเพื่อความยั่งยืนและสุขภาวะที่ดี รวมถึงที่ปรึกษาด้าน NET ZERO BUILDING ในฐานะ LEED Proven Provider รายเดียวในไทย SCG BLC พร้อมสนับสนุนผู้พัฒนาอสังหาริมทรัพย์ ด้วยการให้คำปรึกษาเชิงลึก วิเคราะห์ความคุ้มค่า และออกแบบแนวทางเฉพาะที่สามารถขยายผลได้จริง เพื่อช่วยให้องค์กรบรรลุเป้าหมายความยั่งยืนและกลยุทธ์ด้านการลงทุนอย่างเป็นรูปธรรม   
 สามารถติดต่อสอบถามข้อมูลได้ที่ โทร 065-719-7909 E-mail [SCGCONSULTING@SCG.COM](mailto:SCGCONSULTING@SCG.COM)   
LINE: @SCGBLC | Facebook: SCG building and Living Care Consulting